CELEX: E2014P0010
Language: lv
Date: 2014-04-08 00:00:00
Title: Eidsivating lagmannsrett 2014. gada 31. marta lūgums EBTA Tiesai sniegt konsultatīvu atzinumu lietā Enes Deveci un citi pret Scandinavian Airlines System Denmark-Norway-Sweden (Lieta E-10/14)

21.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 274/4
            
         
      Eidsivating lagmannsrett2014. gada 31. marta lūgums EBTA Tiesai sniegt konsultatīvu atzinumu lietā Enes Deveci un citi pret Scandinavian Airlines System Denmark-Norway-Sweden
   
   (Lieta E-10/14)
   (2014/C 274/05)
   Ar 2014. gada 31. marta vēstuli Eidsivating lagmannsrett (Eidsivating apelācijas tiesa, Norvēģija) EBTA Tiesai iesniedza lūgumu, kuru EBTA Tiesas kanceleja saņēma 2014. gada 8. aprīlī, sniegt konsultatīvu atzinumu lietā Enes Deveci un citi pret Scandinavian Airlines System Denmark-Norway-Sweden par šādiem jautājumiem:
   
               1.
            
            
               Vai ar Padomes Direktīvas 2001/23/EK 3. panta 1. punktu, sal., 3. panta 3. punktu, ir saderīgs tas, ka pārņēmējs uzņēmums no datuma, kurā beidzas pārņemamajā uzņēmumā piemērotā koplīguma darbības termiņš, iekļauj atsevišķus pārejas skartos darba ņēmējus atalgojuma tabulā, kura izklāstīta pārņēmējam uzņēmumam piemērojamā koplīgumā, pat ja tādēļ samazinās atsevišķu darba ņēmēju atalgojums?
            
         
               2.
            
            
               Vai atbilde uz 1. jautājumu ir atkarīga no tā, vai pārņemamā uzņēmuma darba ņēmējiem piemērotais koplīgums vēl bija spēkā brīdī, kad pārņēmēja uzņēmuma koplīgums tika piemērots pārejas skartajiem darba ņēmējiem?
            
         
               3.
            
            
               Vai atbilde uz 1. jautājumu ir atkarīga no tā, vai atalgojuma samazinājums ir būtisks?